open-index/open-wikipedia-markdown huggingface dataset:
Βεατρίκη Ιερωνύμη της Λωρραίνης

Η **Βεατρίκη-Ιερωνύμη**, γαλλ. Béatrice Hiéronyme de Lorraine-Guise-Elbeuf (1 Ιουλίου 1662 - 9 Φεβρουαρίου 1738) από τον Οίκο της Λωρραίνης-Γκιζ-Ελμπέφ ήταν κόρη του πρίγκιπα του Λιλμπόν, η οποία έγινε ηγουμένη του αβαείου του Ρεμιρμόν. Έγινε μέλος του σπιτιού του Μεγάλου Δελφίνου και ήταν η υποτιθέμενη σύζυγος του Φιλίππου, ιππότη της Λωρραίνης.

## Βιογραφία
Ήταν η πρώτη κόρη του Φραγκίσκου-Μαρία, πρίγκιπα του Λιλμπόν και της Άννας της Λωρραίνης, κόρης του Καρόλου Δ΄ δούκα της Λωρραίνης.

Γεννήθηκε στο Οτέλ ντ'Eλμπέφ στο Παρίσι. Τα μέλη του Οίκου της είχαν στην Αυλή του Παρισιού τη θέση του *ξένου πρίγκιπα* (prince étranger). Όταν παντρεύτηκαν οι γονείς της, ο Κάρολος Δ΄ δούκας της Λωρραίνης έδωσε ως γαμήλιο δώρο το Οτέλ ντε Μπωβώ (μετέπειτα Οτέλ ντε Λιλμπόν) στο Νανσύ.

Η Βεατρίκη δεν παντρεύτηκε ποτέ. Στη νεότητά της, γνωστή ως *Μαντμουαζέλ ντε Λιλμπόν*, ήταν μέλος της οικίας του Λουδοβίκου Μεγάλου Δελφίνου της Γαλλίας. Ήταν πολύ κοντά με την αδελφή της Ελισάβετ-Θηρεσία. Στην οικία του Μεγάλου Δελφίνου ήλθε κοντά με τη Λουίζα-Φραγκίσκη των Βουρβόνων, γνωστή ως *μαντάμ λα Ντουσές* (του Μπουρμπόν), κόρη του Λουδοβίκου ΙΔ΄. Επίσης ήταν κοντά με τον θείο της Κάρολο-Ερρίκο του Οίκου της Λωρραίνης πρίγκιπα του Κομμερσύ. 

Το 1686 της προτάθηκε ο γάμος της με τον Φραγκίσκο Β΄ των Έστε δούκα της Μόντενα. Ο Λουδοβίκος ΙΔ΄ είχε υποστηρίξει τον γάμο, αλλά μετά είπε ότι δεν θα αναμειχθεί στην ένωση. Τελικά αυτός νυμφεύτηκε τη Μαργαρίτα-Μαρία Φαρνέζε, χωρίς να αποκτήσει παιδιά. To 1705 η Βεατρίκη-Ιερωνύμη έγινε βοηθός-ηγουμένη στο Ρεμιρμόν. Το 1710 έγινε ηγουμένη σε ένα σπουδαίο μοναστήρι των Βενεδικτίνων στο Βοσγκ της Γαλλίας. Διαδέχθηκε την Χριστίνα του Ζαλμ και παρέμεινε πριγκίπισσα-ηγουμένη ως το τέλος της.

Απεβίωσε στο Παρίσι σε ηλικία 70 ετών. Ο Λουί ντε Ρουβρουά, δούκας του Σαιν-Σιμόν αναφέρει ότι αυτή είχε παντρευτεί τον εξάδελφό της Φίλιππο ιππότη της Λωρραίνης.

## Πρόγονοι




## Πηγές
* Goldhammer, Arthur, Saint-Simon and the court of Louis XIV [Translated memoirs of Saint-Simon], The University of Chicago Press, London, 2001, p.33
* Jonathan Spangler (2009). The Society of Princes: The Lorraine-Guise and the Conservation of Power and Wealth in Seventeenth-Century France. Ashgate Publishing, Ltd. p. 246. ISBN 0754658600.

## Παραπομπές


Κατηγορία:Οίκος της Λωρραίνης
Λουίζα Ερριέττα Φραγκίσκη της Λωρραίνης

Η **Λουίζα-Ερριέττα-Φραγκίσκη**, γαλλ. Louise-Henriette-Françoise de Lorraine-Harcourt (1707 - 31 Μαρτίου 1737) από τον Οίκο της Λωρραίνης ήταν κόρη του κόμη του Αρκούρ και με τον γάμο της έγινε δούκισσα του Μπουγιόν.

## Βιογραφία
Ήταν η πρώτη κόρη του Ιωσήφ κόμη του Αρκούρ και της Μαρίας-Λουίζας-Ζαννίν ντε Καστίγ, κόρης του Γκασπάρ-Ζαννίν ντε Καστίγ, μαρκησίου του Μοντιέ.

## Οικογένεια
Παντρεύτηκε το 1725 τον Εμανουήλ-Θεοδόσιο ντε Λα Τουρν ντ'Ωβέρν δούκα του Μπουγιόν και είχε τέκνα:
* Μαρία-Καρλόττα 1729-1763, παντρεύτηκε τον Κάρολο-Ζυστ ντε Μπωβώ πρίγκιπα του Κραόν. 

## Πηγές
* Collins, Charles W. Great Love Stories of the Theatre. Googlebooks.org. Retrieved 2010-03-25.
* Commire, Anne; Klezmer, Deborah. "Lecouvreur, Adrienne (1690–1730)". Dictionary of Women Worldwide: 25,000 Women Through the Ages. Detroit: Yorkin Publications. Retrieved 4 April 2014.

## Παραπομπές


Κατηγορία:Οίκος της Λωρραίνης
Κατηγορία:Γαλλίδες δούκισσες
Ελισάβετ Θηρεσία της Λωρραίνης (1664-1748)

Η **Ελισάβετ-Θηρεσία**, γαλλ. Élisabeth Thérèse de Lorraine-Guise-Elbeuf (5 Απριλίου 1664 - 7 Μαρτίου 1748) από τον Οίκο της Λωρραίνης-Γκιζ-Ελμπέφ ήταν κόρη του πρίγκιπα του Λιλμπόν και με τον γάμο της έγινε πριγκίπισσα του Επινουά.

## Βιογραφία
Ήταν η δεύτερη κόρη του Φραγκίσκου Μαρία πρίγκιπα του Λιλμπόν και της Άννας της Λωρραίνης, κόρης του Καρόλου Δ΄ δούκα της Λωρραίνης.

## Οικογένεια
Παντρεύτηκε το 1691 τον Λουδοβίκο του Μελύν, πρίγκιπα του Επινουά και είχε τέκνα:
* Λουδοβίκος 1694-1724, δούκας του Ζουαγιέζ.
* Άννα Ιουλία 1698-1724, παντρεύτηκε τον Ιούλιο ντε Ροάν πρίγκιπα του Σουμπίζ.

## Πρόγονοι




## Πηγές
* von Rosen, Laurent Tahon. "Ducs de France: les 32 quartiers des ducs français et de leurs épouses". Googlebooks.org. Retrieved 2010-04-07.
* "Women in power". guide2womenleaders.com. Retrieved 2010-03-26.

## Παραπομπές


Κατηγορία:Οίκος της Λωρραίνης
Κατηγορία:Κυρίες Επί Των Τιμών
Κατηγορία:Δούκισσες του Ζουαγιέζ
Κατηγορία:Γαλλίδες δούκισσες
Μαρία της Λωρραίνης

Η **Μαρία**, γαλλ. Marie de Lorraine-Guise-Elbeuf-Brion (12 Αυγούστου 1674 - 30 Οκτωβρίου 1724) από τον Οίκο της Λωρραίνης-Γκιζ-Ελμπέφ-Μπριόν ήταν κόρη του κόμη του Αρμανιάκ και με τον γάμο της έγινε πριγκίπισσα του Μονακό.

## Βιογραφία
Ήταν η δεύτερη κόρη του Λουδοβίκου κόμη του Αρμανιάκ και της Αικατερίνης ντε Νεφβίλ, κόρης του Νικολάου δούκα του Βιλερουά και στρατάρχη της Γαλλίας.

## Οικογένεια
Παντρεύτηκε το 1688 τον Αντώνιο Α΄ των Γκριμάλντι πρίγκιπα του Μονακό και είχε τέκνα:
* Λουίζα-Ιππολύτη 1697–1731, παντρεύτηκε τον Ιάκωβο Γκογιόν-ντε-Ματινόν δούκα του Βαλεντινουά.
* Μαργαρίτα-Καμίλλα 1700–1758, παντρεύτηκε τον Λουί ντε Γκαντ ντε Μερόντ ντε Μονμορανσύ, πρίγκιπα του Ιζενγκιέν.
* Μαρία-Παολίνα-Θηρεσία-Ντεβότα 1708–1726, απεβ. 18 ετών.
* Αικατερίνη-Καρλόττα 1691–1696 απεβ. 5 ετών, Ελισάβετ-Καρλόττα 1698–1702 απεβ. 4 ετών, Μαρία-Ντεβότα 1702–1703 απεβ. 1 έτους.

## Πρόγονοι





## Πηγές
* "Portrait of Marie de Lorraine, Duchess of Valentinois and her sister Charlotte de Lorraine, Mademoiselle d'Armagnac". Christie's.org. Retrieved 2010-10-23.

## Παραπομπές


Κατηγορία:Οίκος της Λωρραίνης
Καρλόττα της Λωρραίνης

Η **Καρλόττα**, γαλ.. Charlotte de Lorraine-Guise-Elbeuf-Brion (6 Μαςιου 1678 - 21 Ιανουαρίου 1757) από τον Οίκο της Λωρραίνης-Γκιζ-Ελμπέφ-Μπριόν ήταν κόρη του κόμη του Αρμανιάκ.

## Βιογραφία
Ήταν η δεύτερη κόρη του Λουδοβίκου κόμη του Αρμανιάκ και της Αικατερίνης ντε Νεφβίλ, κόρης του Νικολάου δούκα του Βιλερουά.

Τα μέλη του Οίκου της είχαν στην Αυλή του Παρισιού τη θέση του *ξένου πρίγκιπα* (prince étranger). Ανατράφηκε μαζί με την αδελφή της Μαρία. Ήταν γνωστή στην Αυλή ως *μαντμαζέλ ντ'Αρμανιάκ* και ήταν διάσημη για την ομορφιά της. Έγινε ευνοούμενη του Λουδοβίκου ΙΔ΄ και η μαντάμ ντε Σεβινιέ την περιγράφη ως αξιολάτρευτη. Έπειτα από τον γάμο της αδελφής της Μαρίας με τον Αντώνιο δούκα του Βαλεντινουά, μετέπειτα πρίγκιπα του Μονακό, πολλοί ζήτησαν την Καρλόττα σε γάμο: Γάλλοι ευγενείς, ξένοι, καθώς και ο Λουδοβίκος-Αλέξανδρος νόθος γιος του Λουδοβίκου ΙΔ΄. Ο βασιλιάς αντιτέθηκε και για την απώλεια της χορήγησε μία σύνταξη. 

Απεβίωσε άγαμη σε ηλικία 79 ετών.

## Πρόγονοι





## Πηγές
* Dictionnaire de la noblesse, contenant les généalogies, l'histoire & la chronologie des familles nobles de France, l'explication de leur armes, & l'état des grandes terres du royaume, La veuve Duchesne, 1774, p 590

## Παραπομπές


Κατηγορία:Οίκος της Λωρραίνης
Μαρί-Λουίζ ντε Ροάν

Η **Μαρί-Λουίζ-Ζενεβιέβ ντε Ροάν** (γαλλικά: *Marie-Louise-Geneviève de Rohan*, Παρίσι, 7 Ιανουαρίου 1720 – Ρατισβόνη, 4 Μαρτίου 1803), επίσης γνωστή ως **Μαντάμ ντε Μαρσάν** (γαλλικά: *Madame de Marsan*), ήταν Γαλλίδα αριστοκράτισσα. Υπήρξε γκουβερνάντα του Λουδοβίκου ΙΣΤ΄, καθώς και των αδερφών του.

## Βιογραφία
Ήταν η μόνη κόρη του Ζυλ-Φρανσουά-Λουί ντε Ροάν, πρίγκιπα ντε Σουμπίζ, και της Αν-Ζυλί-Αντελαΐντ ντε Μελάν.

## Οικογένεια
Παντρεύτηκε το 1736 παντρεύτηκε τον Γάστων της Λωρραίνης-Γκιζ-Ελμπέφ-Μπριόν κόμη του Μαρσάν. Δεν απέκτησαν απογόνους και ο Γκαστόν απεβίωσε το 1743.

## Πηγές
* Mansel, Philip. "The Court of France 1789-1830". Googlebooks.org. Retrieved 2010-04-07.

## Παραπομπές


Κατηγορία:Γαλλίδες κόμισσες
Κρανίο

Το **κρανίο** (από Αρχαία Ελληνικά: **τό κρανίον**) είναι οστεώδης δομή η οποία σχηματίζει το κεφάλι των σπονδυλωτών. Το κρανίο υποστηρίζει τις δομές του προσώπου και λειτουργεί ως προστατευτική κοιλότητα για τον εγκέφαλο. Το κρανίο αποτελείται από δύο μέρη: το **κρανίο** και τη γνάθο. Το κρανίο αποτελεί τμήμα του σκελετού και αποτελεί προϊόν της κεφαλοποίησης. Περικλείει τον εγκέφαλο και αρκετές αισθητικές δομές όπως τα μάτια, τα αυτιά, τη μύτη και το στόμα. Στον άνθρωπο, αυτές οι αισθητικές δομές αποτελούν μέρος του σκελετού του προσώπου. Για μια αναλυτικότερη ματιά για το ανθρώπινο κρανίο, βλέπε ανθρώπινο κρανίο.

Μεταξύ άλλων, το κρανίο προστατεύει τον εγκέφαλο, καθορίζει την απόσταση ανάμεσα στα μάτια και επιτρέπει την στερεοσκοπική όραση. Καθορίζει την θέση των αυτιών για να ενεργοποιήσει τον ηχοεντοπισμό της κατεύθυνσης και της απόστασης των ήχων. Σε μερικά ζώα, όπως τα κερατοφόρα οπληφόρα, το κρανίο έχει και αμυντική λειτουργία, παρέχοντας την στερέωση (στο μετωπιαίο οστό) για τα κέρατα.

## Παραπομπές

Κατηγορία:Ανθρώπινη κεφαλή και λαιμός
Κατηγορία:Οστά κεφαλής και λαιμού
Κατηγορία:Πλατιά οστά
Αστέρας Περάματος

Ο **Αστέρας Περάματος** είναι ποδοσφαιρικός σύλλογος που εδρεύει στο Πέραμα του νομού Ρεθύμνης. Επίσημο έτος ίδρυσής του είναι το 1962, χρώματα του συλλόγου είναι το κίτρινο και το μπλε και έμβλημα το αστέρι. Έδρα της ομάδας αποτελεί το Δημοτικό Γήπεδο Περάματος.

Ιδρύθηκε το 1962 με την ονομασία «Αθλητική Ένωση Περάματος» με 25 μέλη, μεταξύ των οποίων ήταν οι Β. Σπυριδάκης, Γ. Φακιδάρης και Δημ. Περάκης και με πρώτο πρόεδρο τον Βασ. Σπυριδάκη. Το 1965 ο τότε πρόεδρος Μιχάλης Καλλέργης μετονόμασε τον σύλλογο σε «Αθλητική Ένωση Αστέρας Περάματος». Το 2015 ο Αστέρας Περάματος μετονομάστηκε σε «Αθλητική Ένωση Μυλοποτάμου».

Ακολούθως επανιδρύθηκε με την ονομασία «Αστέρας Περάματος» και αριθμό μητρώου ΕΠΟ 6.474, ξεκινώντας από τη Β΄ τοπική κατηγορία τη σεζόν 2016-17. Την επόμενη σεζόν, 2017-18, τερμάτισε στη 2η θέση και κέρδισε την άνοδο στην Α΄ Κατηγορία της Ε.Π.Σ. Ρεθύμνου.

Τη σεζόν 2021-22 κατέκτησε το πρωτάθλημα της Ε.Π.Σ. Ρεθύμνου, εκπροσωπώντας το Ν. Ρεθύμνου στα μπαράζ ανόδου για τη Γ' Εθνική.

## Τίτλοι
* Α΄ ΕΠΣΡ (4) 1989, 1997, 2005, 2022
* Β΄ ΕΠΣΡ (3) 1965, 1969, 1975
* Κύπελλα ΕΠΣΡ (7) 1989-1993, 2014, 2015
* Σούπερ Καπ (1) 1997

## Συμμετοχές σε εθνικές κατηγορίες
*Δ΄ Εθνική ποδοσφαίρου ανδρών (12): 1989-90, 1990-91, 1991-92, 1992-93, 1993-94, 1994-95, 1995-96, 1997-98, 2005-06, 2006-07, 2007-08, 2008-09

## Παραπομπές


## Πηγές
*''Ο μισός αιώνας επιτυχιών... του Αστέρα Περάματος!'', rethymnosports.gr 

## Εξωτερικοί σύνδεσμοι
* Ιστοσελίδα του συλλόγου

Κατηγορία:Αθλητικοί σύλλογοι Ρεθύμνου
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1962
Κατηγορία:Ιδρύσεις αθλητικών συλλόγων το 1962
Ελίζαμπεθ Μίτσελ

Η **Ελιζαμπεθ Μίτσελ** (αγγλικά: Elizabeth Joanna Robertson) (γεννηθείσα στις 27 Μαρτίου 1970) είναι Αμερικανίδα ηθοποιός. Είναι γνωστή για τον πρωταγωνιστικό της ρόλο ως Τζουλιέτ Μπαρκ στη δραματική σειρά μυστηρίου του ABC Lost (2006-2010). Η Μίτσελ είχε επίσης πρωταγωνιστικούς ρόλους στην τηλεοπτική σειρά V (2009-2010), Revolution (2012-14) και Dead of Summer (2016), καθώς και ως Ανούσκα Βολονόντοφ στο The Expanse. Έχει πρωταγωνιστεί σε ταινίες όπως την Τζία (1998), Santa Clause 2 (2002), και το The Purge: Year of Election (2016).

## Φιλμογραφία
### Κινηματογράφος

### Τηλεοπτικές ταινίες

### Τηλεοπτικές σειρές

### Θέατρο

## Βραβεία & υποψηφιότητες
Η Μίτσελ κέρδισε Mitchell το βραβείο Saturn Award for Best Supporting Actress on Television το 2008, μεταξύ άλλων υποψηφιοτήτων. Για το πρωταγωνιστικό ρόλο ως Δρ Τζουλιέτ Μπαρκ στη. Τηλεοπτική σειρά *Lost*, η Μίτσελ ήταν υποψήφια Mitchell για το βραβείο Primetime Emmy Award for Outstanding Guest Actress in a Drama Series το 2010.

* A**[[#ref_A|^]]** Tied with Summer Glau.

## Παραπομπές

## Εξωτερικοί σύνδεσμοι
* Η  

 

Κατηγορία:Αμερικανίδες ηθοποιοί κινηματογράφου 
Κατηγορία:Αμερικανίδες ηθοποιοί τηλεόρασης
Ιβάν Σβιτάιλο

Ο **Ιβάν Νικολάιεβιτς Σβιτάιλο** (ρωσικά: *Иван Николаевич Свитайло*, γενν. Γιάλτα, Κριμαία, ΣΣΔ Ουκρανίας, 6 Σεπτεμβρίου 1985) είναι Έλληνας χορευτής, χορογράφος και ηθοποιός ρωσικής καταγωγής.

## Βιογραφικό
Γεννήθηκε το 1985 στη Γιάλτα της Κριμαίας, όπου πέρασε τα πρώτα του χρόνια. Ο πατέρας του έχει καταγωγή από τη Ρωσία, ενώ η μητέρα του είναι Ελληνίδα. Το 1995, σε ηλικία 10 ετών, εγκαταστάθηκε με τη μητέρα του στην Ελλάδα. Σε ηλικία 15 ετών ξεκίνησε να ασχολείται με το χορό λαμβάνοντας μέρος σε διάφορες χορευτικές ομάδες με τις οποίες συμμετείχε σε διάφορες παραστάσεις. Τελειώνοντας το σχολείο ξεκίνησε τις σπουδές του στο χορό στην Κρατική Σχολή Ορχηστικής Τέχνης, στην Ανωτέρα Επαγγελματική Σχολή Χορού της Νίκης Κονταξάκη, μπαλέτο στην Εθνική Λυρική Σκηνή ενώ ήταν υπότροφος του Ιδρύματος Ωνάση. Ξεκίνησε να εργάζεται στο θέατρο ως χορευτής το 2006.  *τη σεζόν 2009  [[Στρέλλα]]*.

Το 2008 εγκαταστάθηκε στις ΗΠΑ όπου δούλεψε ως χορευτής και έκανε σπουδές υποκριτικής στην Ακαδημία Κινηματογράφου της Νέας Υόρκης. Επέστρεψε στην Ελλάδα το 2011 ξεκινώντας την συνεργασία του με τον σκηνοθέτη Γιάννη Κακλέα στο θέατρο. Έγινε ιδιαίτερα γνωστός στο ευρύ κοινό το 2014 από την παρουσία του στην εκπομπή μουσικής θεματολογίας για διασημότητες *[[Just the 2 Of Us|Just the 2 of us]]* στο Mega Channel. Εκεί διαγωνίστηκε μαζί με την Έλενα Τσαγκρινού φτάνοντας μέχρι την τελική τετράδα του διαγωνισμού. Το 2015 εντάχθηκε στο πρωταγωνιστικό καστ του δεύτερου κύκλου της κωμικής σειράς *[[Κάτω Παρτάλι]]* υποδυόμενος τον Ρούσο Ρουσουνέλο. Το 2017 ήταν μέλος της κριτικής επιτροπής του χορευτικού σόου *[[:en:So_You_Think_You_Can_Dance_(Greek_TV_series)|So you think you can dance]]*, στον Ant1. Από τον Μάρτιο του 2019 μέχρι τον Ιούλιο του 2020 είχε έναν από τους πρωταγωνιστικούς ρόλους στην καθημερινή σειρά *[[Γυναίκα Χωρίς Όνομα|Γυναίκα χωρίς όνομα]]*, στον Ant1. Είναι παντρεμένος με την ηθοποιό Σταυριάνα Γαρνάβου, με την οποία έχει αποκτήσει μία κόρη, τη Νεφέλη. Τη σεζόν 2021 σειρά *Σχεδόν ενήλικες*, του Mega, *42°C* του Cosmote TV, τη σεζόν 2022 *The masked singer* του Σκάι, τη σεζόν 2022–2023 σειρά *Άγρια γη* του Σκάι, τη σεζόν 2023 *[[Milky Way (τηλεοπτική σειρά)|Milky way]]* του Mega τη σεζόν 2023–2024 σειρά *Στα σύρματα* της ΕΡΤ1, τη σεζόν 2025 στη σειρά Να με λες μαμά στον Alpha TV

## Προσωπική ζωή
Από το 2019 είναι παντρεμένος με τη χορεύτρια Σταυριάνα Γαρνάβου και έχουν αποκτήσει δύο κόρες, γεννημένες το 2020 και το 2023.

## Παραπομπές


Κατηγορία:Έλληνες χορευτές
Κατηγορία:Έλληνες χορογράφοι
Κατηγορία:Έλληνες ηθοποιοί τηλεόρασης
Βασίλισσα Μαμπ

μικρογραφία|267x267εσ|Απεικόνιση της Μαμπ το 1814 από τον Henri Fuseli.
Η **Bασίλισσα Μαμπ** (*Queen Mab*) είναι μέρος της βρετανικής και κέλτικης (ιρλανδικής) παράδοσης και είναι η βασίλισσα των νεράιδων. Πρόκειται για ένα χαρακτήρα παιχνιδιάρικο που κάνει αταξίες από τη μία, αλλά από την άλλη είναι πολύ καλή. Στο "*[[Ρωμαίος και Ιουλιέτα]]*" έχει το ρόλο μιας μαίας νεράιδας. Εκεί αναλαμβάνει να απαλλάξει από τις βαθιές επιθυμίες τους και να τις πραγματοποιήσει με τη μορφή ονείρων. Στο διάσημο ποίημα του Μάικλ Ντρέυτον *Nymphidia* (1627), η Μαμπ είναι η σύζυγος του βασιλιά Όμπερον και βασίλισσα άλλων νεράιδων. Απεικονίζεται σαν ξωτικό-νεράιδα στα έργα των Ρόμπερτ Έρικ, Μπεν Τζόνσον και Τζον Μίλτον. Κάποια στιγμή αντικαταστάθηκε από την Τιτάνια, σύζυγο του Όμπερον στο έργο "*[[Όνειρο Θερινής Νυκτός]]*".

## Στον Ρωμαίο και την Ιουλιέτα
Αναφέρεται στο έργο από τον Μερκούτιο στην Πρώτη Πράξη, Στίχος 4, και δεν είναι εφεύρεση του Σαίξπηρ αφού υπήρχε αιώνες πιο πριν. Ωστόσο λέγεται ότι ήταν η πρώτη αναφορά αυτής στη λογοτεχνία. Μετά από αυτό έγινε αγαπητή ανάμεσα στους ποιητές. Το 1813 γράφτηκε το ποίημα *Queen Mab* από τον Σέλλεϋ.

Στο έργο, ο Ρωμαίος μπερδεύει τον Μερκούτιο καθώς του λέει ότι η Μαμπ επισκέφτηκε τον αγαπημένο του φίλο. Ο αναγνώστης καταλαβαίνει αρχικά ότι πρόκειται για νεράιδα, σύμφωνα με τα λεγόμενα του Μερκούτιου, όπως αυτές του *[[Όνειρο Θερινής Νυκτός|Ονείρου θερινής νυκτός]].* Όμως έπειτα γίνεται αντιληπτό ότι πρόκειται για μια στριμμένη τιμωρό ανήθικων γυναικών που προκαλεί φούσκωμα στα χείλη τους και κόμπους στα μαλλιά με συνέπεια άσχημες πληγές στο σώμα. Από τα λόγια του Μερκούτιου μπορεί να θεωρηθεί ότι η Μαμπ είναι πρόλογος του κακού και βοηθά στην εμφάνιση της Βερόνας που μπαίνει εμπόδιο στην αγάπη των εραστών. Η παρομοίωση της Μαμπ στο *[[Βασιλιάς Ληρ|Βασιλιά Ληρ]]* από τον Έντγκαρ με το "foul fiend *Flibbertigibbet*" δεν είναι τυχαία αφού και στις δυο περιπτώσεις πρόκειται για κάτι σαν δαίμονα που προκαλεί καταρράκτη και κάνει τα παιδιά να γεννιούνται με σχισμένο χείλος.

## Η Μαμπ σε άλλα έργα
Μέσα από το έργο του ο Τζόνσον αναφέρεται στην βασίλισσα Μαμπ στην μουσικοχορευτική παράσταση που προσέφερε στην Άννα της Δανίας όταν αυτή έφτασε από την Σκωτία στην Αγγλία το 1603. Το έργο αυτό αποδόθηκε αργότερα ως *Entertainment at Althorpe* του Μπεν Τζόνσον.

Το 1627 το ποίημα *Nymphidia* του Ντρέυτον περιγράφει τι ακριβώς συμβαίνει στην αυλή της βασίλισσας Μαμπ.

Το σημαντικότερο όμως από αυτά ήταν το δοκίμιο του Σέλλεϋ *Queen Mab,* το οποίο αφιερώνει στην Μαμπ και επικεντρώνεται στο χρονο-άρμα της.

## Δείτε Επίσης

* Ουίλλιαμ Σαίξπηρ

## Παραπομπές


## Εξωτερικοί σύνδεσμοι

*https://www.youtube.com/watch?v=_r4a-vgIqgM

Κατηγορία:Θρύλοι
Ριγοβέρτα Μεντσού

Η **Ριγοβέρτα Μεντσού Τουμ** (, γεν. 9 Ιανουαρίου 1959) είναι ιθαγενής φεμινίστρια Κιτσέ και ακτιβίστρια για τα ανθρώπινα δικαιώματα από τη Γουατεμάλα. Η Μεντσού έχει αφιερώσει στη ζωή της στη δημοσιοποίηση των δικαιωμάτων των ιθαγενών λαών της Γουατεμάλας κατά τη διάρκεια και μετά τον Εμφύλιο Πόλεμο της Γουατεμάλας, καθώς και στην προώθηση των δικαιωμάτων των ιθαγενών παγκοσμίως.

Βραβεύτηκε με το Βραβείο Νόμπελ Ειρήνης το 1992 και το Βραβείο Πρίγκιπας της Αστούριας το 1998, μεταξύ άλλων βραβεύσεων. Έχει γράψει την αυτοβιογραφία της με τίτλο *Εγώ, η Ριγοβέρτα Μεντσού* (1983) και είναι ο συγγραφέας του έργου *Διασχίζοντας τα σύνορα* (1998), μεταξύ άλλων έργων. Είναι Πρέσβειρα Καλής Θέλησης της ΟΥΝΕΣΚΟ. Ήταν υποψήφια πρόεδρος της Γουατεμάλας το 2007 και το 2011, έχοντας ιδρύσει το πρώτο κόμμα ιθαγενών της χώρας, το Ουινάκ.

## Παραπομπές


Κατηγορία:Γουατεμαλτέκοι πολιτικοί
Κατηγορία:Γουατεμαλτέκοι ακτιβιστές
Κατηγορία:Γουατεμαλτέκοι συγγραφείς
Κορνέλια Νίνοβα

Η **Κορνέλια Πετρόβα Νίνοβα** ( ) είναι μία Βουλγάρα πολιτικός, που από την 8η Μαΐου 2016 είναι Προεδρίνα του Βουλγαρικού Σοσιαλιστικού Κόμματος, του μεγαλύτερου κόμματος της αντιπολίτευσης στη Βουλγαρία. 

## Βιογραφία
Η Κορνέλια Νίνοβα γεννήθηκε την 16η Ιανουαρίου 1969 στην Κρουσοβίτσα της Βράτσα, στη βορειοδυτική Βουλγαρία. 

Αποφοίτησε από τη Νομική Σχολή του Πανεπιστημίου Σόφιας "Άγιος Κλήμης της Αχρίδας".  Το 1995 ασκήθηκε στο Δικαστήριο της Σόφιας, και τα επόμενα χρόνια εργάστηκε ως νομικός σύμβουλος στο Δήμο Σόφιας, ως ερευνήτρια της υπηρεσίας δίωξης και ως δικηγόρος στον κρατικό πάροχο τηλεπικοινωνιακών υπηρεσιών BTC. To 1997-2005 ήταν Διευθύνων Σύμβουλος της εταιρείας "Technoimpex" JSC. Διορίστηκε σε αυτήν τη θέση από την κυβέρνηση του Πρωθυπουργού Ιβάν Κοστόφ (1997-2001), που ήταν η 84η κυβέρνηση της Βουλγαρίας.   

Το 2003 δραστηριοποιήθηκε στο χώρο της πολιτικής ως μέλος του Βουλγαρικού Σοσιαλιστικού Κόμματος. Δύο χρόνια αργότερα, στις εκλογές του 2005, το κόμμα της ήρθε πρώτο και ο Σεργκέι Στάνισεφ έγινε ο 49ος Πρωθυπουργός της Βουλγαρίας. Στην κυβέρνησή του (2005-2007) η Νίνοβα διορίστηκε υφυπουργός στο Υπουργείο Ενέργειας, με Υπουργό τον Ρούμεν Οβτσάροφ. Το 2005-2009 η Κορνέλια ήταν προεδρίνα στην καπνοβιομηχανία Bulgartabac, που τότε ήταν κρατική επιχείρηση. Το 2007 η Νίνοβα, ο Οβτσάροφ και άλλοι πολιτικοί διερευνήθηκαν για ένα μεγάλο σκάνδαλο διαφθοράς που συγκλόνισε τη Βουλγαρία, και αναγκάστηκαν να παραιτηθούν από τις θέσεις τους στην κυβέρνηση. 

Στις εκλογές του 2009 η Κορνέλια εξελέγη βουλευτίνα στην 41η Εθνοσυνέλευση της Βουλγαρίας. Στις επόμενες εκλογές, του 2013, του 2014 και του 2017, η Κορνέλια διατήρησε τη θέση της στην Εθνοσυνέλευση. 

Το 2014 η Νίνοβα ήταν υποψήφια για την ηγεσία του Βουλγαρικού Σοσιαλιστικού Κόμματος, αλλά έχασε από τον Μιχαήλ Μικόφ. Την 8 Μαΐου 2016 η Νίνοβα εξελέγη προεδρίνα του κόμματος, με 395 ψήφους υπέρ και 349 κατά. 

Η Νίνοβα συχνά έχει αντιπαρατεθεί στον Πρόεδρο των Ευρωπαίων Σοσιαλιστών Σεργκέι Στάνισεφ. 

Στις ευρωεκλογές του 2019 το ΒΣΚ κέρδισε τις 4 από τις 17 έδρες στο Ευρωπαϊκό Κοινοβούλιο. Εντούτοις, η Νίνοβα δήλωσε δυσαρέσκεια για τα αποτελέσματα και παραιτήθηκε από την ηγεσία του κόμματος. Λίγο μετά, ανακάλεσε την παραίτησή της.

## Παραπομπές


Κατηγορία:Βουλγάρες γυναίκες πολιτικοί
Κατηγορία:Βούλγαροι βουλευτές
Κατηγορία:Βούλγαροι αρχηγοί κομμάτων
Ανδρέας Λοϊζίδης

Ο **Ανδρέας Λοϊζίδης** είναι Ελληνοκύπριος πολιτικός. Διετέλεσε Υπουργός Εμπορίου και Βιομηχανίας της Κύπρου.

## Βιογραφικά στοιχεία
Ο Ανδρέας Λοϊζίδης γεννήθηκε στις 27 Ιανουαρίου 1932 στη Λεμεσό. Σπούδασε λογιστική από το 1951 έως το 1957. Ήταν μέλος του Ινστιτούτου των Chartered Accountants της Σκωτίας. 

Διετέλεσε μέλος του διοικητικού συμβουλίου της Κεντρικής Τράπεζας Κύπρου και του συμβουλίου Ελεγκτών Κύπρου. Επιπλέον, ήταν συναίτερος στον ελεγχτικό οίκο Μεταξάς-Χριστοφίδης-Λοϊζίδης και Σκώττης.

Είναι νυμφευμένος με την Λίνα, το γένος Μιχαλάκη Χαράκη, και έχει δύο παιδιά.

## Πολιτική διαδρομή
Την 1 Ιουλίου 1970 διορίστηκε Υπουργός Εμπορίου και Βιομηχανίας στην Κυβέρνηση Αρχιεπισκόπου Μακαρίου Γ΄ 1968. Η θητεία του ολοκληρώθηκε στις 15 Ιουνίου 1972.

## Παραπομπές

## Πηγές
*
*

|-

Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κύπριοι λογιστές
Κατηγορία:Κυβέρνηση Αρχιεπισκόπου Μακαρίου Γ΄ 1968
Σωκράτης Πατσίκας

Ο **Σωκράτης Πατσίκας** (Βέροια, 17 Ιουνίου 1978) είναι Έλληνας ηθοποιός.

## Βιογραφικό
Γεννήθηκε τον Ιούνιο του 1978 στη Βέροια όπου και μεγάλωσε. Τελειώνοντας το σχολείο αποφάσισε να γίνει ηθοποιός ξεκινώντας τις σπουδές του στη Δραματική Σχολή Ίασμος του Βασίλη Διαμαντόπουλου απ' όπου αποφοίτησε κάποια χρόνια μετά. 

Η πρώτη του εμφάνιση στην τηλεόραση έγινε το 1999, στο καστ της κοινωνικής σειράς «*Ανίσχυρα ψεύδη*» στην ΕΤ1. Από το 1999 μέχρι το 2001 είχε ένα μικρό ρόλο στην κωμική σειρά «*[[Το κλειδί]]*» σε σκηνοθεσία Πέτρου Φιλιππίδη. Το 2000 εμφανίστηκε στη μαύρη κωμωδία «*[[Εγκλήματα (τηλεοπτική σειρά)|Εγκλήματα]]*» υποδυόμενος τον εξώγαμο γιο του χαρακτήρα που υποδυόταν ο Κώστας Κόκλας στη σειρά. Τη σεζόν 2001-2002 συμμετείχε σε κάποια επεισόδια της σειράς «*[[Είσαι το Ταίρι Μου]]*» στο Mega Channel. Ακολούθησαν έκτακτες εμφανίσεις στις σειρές «*Εκπαιδεύοντας τον Μπάμπη*», «*Το πιο γλυκό μου ψέμα*», «

*Τα Μαχαιρώματα*» ενώ τη σεζόν 2004-2005 έπαιξε στη σειρά «*Όλα στην Ταράτσα*». Το 2005 έκανε το κινηματογραφικό του ντεμπούτο στην κωμωδία του Νίκου Περάκη «*[[Λούφα και παραλλαγή: Σειρήνες στο Αιγαίο]]*».

Ο ρόλος που τον έκανε ιδιαίτερα γνωστό στο ευρύ κοινό ήταν αυτός του Μπίλη Χατζηαντωνίου στη νεανική σειρά «*[[Singles]]*» στο Mega Channel. Εντάχθηκε στη σειρά κατά τον δεύτερο κύκλο της ενώ παρέμεινε σε αυτή μέχρι την ολοκλήρωσή της το 2008, συμπρωταγωνιστώντας μαζί με τη Μαρία Σολωμού, τη Σάννυ Χατζηαργύρη, τον Άρη Σερβετάλη και τη Στέφη Πουλοπούλου. Τη σεζόν 2008-2009 πρωταγωνίστησε μαζί με τον Γιώργο Σεϊταρίδη στην κωμική σειρά «*7 Ζωές*». Τη σεζόν 2011-2012 έλαβε μέρος στις σειρές «*Ελεύθερος κι ωραίος*» και «*[[Οι Βασιλιάδες]]*».

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Χρήστος Βόσκογλου

Ο **Χρήστος Βόσκογλου**  (1887-1960) ήταν Έλληνας γεωργός και κτηματίας, ο οποίος χρημάτισε βουλευτής στην Πέλλα και στην Ημαθία. Ήταν επίσης δήμαρχος.

## Βιογραφία
Γεννήθηκε το 1887, γιος του Νικολάου Βόσκογλου. Από το 1925 ως το 1929 υπηρέτησε ως δήμαρχος Γιαννιτσών, ο δεύτερος στη σειρά του από τη σύσταση του δήμου, το 1924.

Εξελέγη για πρώτη φορά βουλευτής Πέλλης με το Κόμμα Φιλελευθέρων στις εκλογές του 1946 λαμβάνοντας 1.829 ψήφους. Εξελέγη ξανά βουλευτής Βερροίας με τον Ελληνικό Συναγερμό το 1952.

Πέθανε στη Θεσσαλονίκη στις 4 Αυγούστου 1960 και κηδεύτηκε την επομένη από τον ιερό ναό Αγίου Ελευθερίου στο Ντεπό. Κατέλιπε τη σύζυγό του, Αφεντούλα , και έναν γιο, τον Νικόλαο..

## Παραπομπές


Κατηγορία:Βουλευτές Πέλλας
Κατηγορία:Βουλευτές Βεροίας
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Δήμαρχοι Γιαννιτσών
Μιχαήλ Κολοκασίδης

Ο **Μιχαήλ Κολοκασίδης** είναι Ελληνοκύπριος πολιτικός και επιχειρηματίας. Διετέλεσε Υπουργός Εμπορίου και Βιομηχανίας της Κύπρου.

## Βιογραφικά στοιχεία
Ο Μιχαήλ Κολοκασίδης γεννήθηκε στις 9 Σεπτεμβρίου 1933 στη Λευκωσία. Σπούδασε οικονομικά στη Σχολή Οικονομικών και Πολιτικών Επιστημών του Πανεπιστημίου του Λονδίνου (B.Sc.Econ.). Από το 1955 ασχολείται με εμπορικές και άλλες συναφείς δραστηριότητες. Το 1963 διορίστηκε μέλος και το 1968 πρόεδρος του Διοικητικού Συμβουλίου της Τράπεζας Αναπτύξεως Κύπρου. Το 1970 διορίστηκε πρόεδρος του Κυπριακού Οργανισμού Τουρισμού που ιδρύθηκε τον ίδιο χρόνο.  Διετέλεσε πρόεδρος της Ομοσπονδίας Εργοδοτών και Βιομηχάνων Κύπρου. 

Είναι νυμφευμένος με τη Νέδη, το γένος Στέλιου Τρύφωνος, και έχει τρία παιδιά.

## Πολιτική διαδρομή
Στις 16 Ιουνίου 1972 διορίστηκε Υπουργός Εμπορίου και Βιομηχανίας στην Κυβέρνηση Αρχιεπισκόπου Μακαρίου Γ΄ 1968. Παρέμεινε στη θέση αυτή και στη Κυβέρνηση Αρχιεπισκόπου Μακαρίου Γ΄ 1973. Η θητεία του ολοκληρώθηκε στις 15 Ιουλίου 1974 όταν εκδηλώθηκε πραξικόπημα στην Κύπρο. Επαναδιορίστηκε στην ίδια θέση 15 Ιανουαρίου 1975. Η θητεία του ολοκληρώθηκε στις 4 Οκτωβρίου 1976.

## Παραπομπές

## Πηγές
*
*

|-

|-

Κατηγορία:Υπουργοί Εμπορίου και Βιομηχανίας (Κύπρος)
Κατηγορία:Κύπριοι επιχειρηματίες
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Κυβέρνηση Αρχιεπισκόπου Μακαρίου Γ΄ 1973
Ευγενία της Σουηδίας

Η **Ευγενία** (σουηδ. *Eugénie av Sverige*, 24 Απριλίου 1830 – 23 Απριλίου 1889) του Οίκου των Μπερναντότ ήταν πριγκίπισσα της Σουηδίας και της Νορβηγίας, φιλάνθρωπος, συγγραφέας, μουσικός και συνθέτρια.

## Βιογραφία
Η *Καρλόττα Ευγενία Αυγούστα Αμαλία Αλβερτίνα* γεννήθηκε στις 24 Απριλίου 1830 στο Παλάτι της Στοκχόλμης, και ήταν το τέταρτο παιδί και η μοναχοκόρη του Όσκαρ Α΄ της Σουηδίας και της Ιωσηφίνας του Λόιχτενμπεργκ. Ονομάσθηκε *Ευγενία* προς τιμήν του μητρικού παππού της, Εζέν (''Ευγένιου'') ντε Μπωαρναί.

Ως συγγραφέας, έγραψε τη βιογραφική συλλογή "*Les princesses de la Suède*" (*Οι πριγκίπισσες της Σουηδίας*, 1864, γαλλικά έργα, μεταγενέστερα μεταφρασμένα στα σουηδικά). Στο μουσικό της έργο αναδείχθηκαν έργα για πιάνο (βαλλίσματα, πορείες), καθώς και συνθέσεις για κουαρτέτα, ντουέτα και χορωδίες με στίχους, μερικές από τις οποίες αργότερα θα ερμηνεύονταν ως άριες.

Έμεινε μόνη της καθ' όλη τη διάρκεια της ζωής της και πάντα υπέφερε από την κακή κατάσταση της υγείας της. Τα καλοκαίρια διέμενε στην Βίλλα Φρίντχεμ στο Γκότλαντ. Ένα σημαντικό έργο αλτρουισμού ξεκίνησε στο νησί, υποστηρίζοντας οικονομικά ένα σχολείο, ένα ορφανοτροφείο και ένα νοσοκομείο για τους άρρωστους.

Ίδρυσε το νοσοκομείο Eugeniahemmet, για παιδιά με ανίατες ασθένειες, στο Σούντυμπεργκ, στα περίχωρα της Στοκχόλμης.

Πέθανε στο Ανάκτορο της Στοκχόλμης στις 23 Απριλίου 1889 σε ηλικία 58 ετών. Είναι θαμμένη στον Καθεδρικό Ναό του Ρινταρχόλµεν.

## Δείγμα συνθέσεων
**Πιάνου**
* *Drottning Josephinas polonaise* (*Πολωνέζικος χορός της βασίλισσας Ιωσηφίνας*, 1854)
* *Louisa vals* (*Το [[βαλς]] της Λουίζα*, 1858;)
* *La priere* (*[[Προσευχή]]*, 1844)
* *Sorgmarsch* (*Επικήδειο άσμα*, εις μνήμην της βασίλισσας Λουίζας, 1871)
* *Tullgarns-galopp* (*Παρέλαση του Τούλλγκαρν*, 1853)

**Συμφωνίες**
**Novemberkvällen* (*Απόγευμα Νοεμβρίου*)
**Fiskaren* (*Ο ψαράς*, 1850)
**Romans vid piano* (*Ρομάντζο για πιάνο*, 1859)
**Sång Orden af Tibell* (*Στίχοι τραγουδιού για τον Τίμπελ*, 1863)
**Augusta-dagen* (*Η μέρα της Αουγκούστα*, 1865)

## Τίτλοι
*24 Απριλίου 1830 - 23 Απριλίου 1889: *Η Βασιλική Υψηλότητα* Πριγκίπισσα Ευγενία της Σουηδίας και της Νορβηγίας





## Παραπομπές


* Österberg, Carin et al., *Svenska kvinnor: föregångare, nyskapare*. Lund: Signum 1990. ()
* 
* Lars Elgklou (1978). Bernadotte. Historien - eller historier - om en familj.. Stockholm: Askild & Kärnekull Förlag AB
* Eugénie (C. Eugénie A. A. A.), urn:sbl:15535, Svenskt biografiskt lexikon (art av Bengt Hildebrand.), hämtad 2016-06-18.

## Εξωτερικοί σύνδεσμοι
* Royal House of Sweden and Royal House of Norway ''(An Online Gotha)''

Κατηγορία:Οίκος των Μπερναντότ
Κατηγορία:Σουηδοί ευγενείς
Κατηγορία:Σουηδοί συνθέτες
Κατηγορία:Σουηδέζες πριγκίπισσες
Κατηγορία:Πριγκίπισσες της Νορβηγίας
Λιμνοθάλασσα Κορισσίων

Η **Λιμνοθάλασσα Κορισσίων** ή τα **Κορίσσια** βρίσκεται στη νότια Κέρκυρα και τις δυτικές της ακτές. Έχει ανακηρυχθεί Τοπίο Ιδιαίτερου Φυσικού Κάλους (ΤΙΦΚ) και προστατευόμενη τοποθεσία του δικτύου Natura 2000 με κωδικό GR2230002. Είναι μια ήρεμη λιμνοθάλασσα που χωρίζεται από το Ιόνιο Πέλαγος με στενή λωρίδα γης (πλάτους 250 μ.) και μεγάλους αμμόλοφους. Στα νότια της υπάρχει μικρό αραιό δάσος από θαλασσόκεδρα (*Juniperus macrocarpa*) ενώ στα βόρεια μικροί καλαμιώνες και αρμυρίκια. Πρόκειται για ένα οικοσύστημα μεγάλης βιολογικής, αισθητικής και οικονομικής αξίας, που αποτελεί σταθμό για μεταναστεύοντα πτηνά, περίπου 130 είδη πουλιών (ανάμεσά τους φλαμίνγκο και κορμοράνοι). Η λίμνη φιλοξενεί και ένα ενδημικό είδος ψαριού, το Knipowitschia goerneri, που έχει βρεθεί μόνο εκεί και παλαιότερα σε μια κοντινή πηγή. Τα νερά της λίμνης είναι γλυκά και επικοινωνούν με τη θάλασσα μέσω μιας μικρής διώρυγας. Διοικητικά ανήκει στο δήμο Νότιας Κέρκυρας και απέχει περίπου 40 χλμ. Ν.-ΝΔ. από τη πόλη της Κέρκυρας και 25 χλμ. Δ.-ΒΔ. της Λευκίμμης. Στα βορειοδυτικά της έχει αναπτυχθεί ο παραθεριστικός οικισμός του Χαλικούνα ενώ στα νοτιοδυτικά βρίσκεται η παραλία Ίσσος και ο οικισμός Άγιος Γεώργιος.

## Εξωτερικοί σύνδεσμοι
*Λιμνοθάλασσα Κορισσίων από τον ιστότοπο Naturagraeca
*Tο γεωμορφολογικό και υδρολογικό περιβάλλον της Λιμνοθάλασσα Κορισσίων - ΕΚΠΑ

## Φωτογραφίες

## Παραπομπές


Κατηγορία:Περιφερειακή ενότητα Κέρκυρας
Κορισσιων
Αέρας

Ο ατμοσφαιρικός **αέρας** στην Γη αποτελείται κατά 78,08% από άζωτο, 20,95% από οξυγόνο, 0,93% από αργό, 0,0395% από διοξείδιο του άνθρακα και από ίχνη άλλων ευγενών αερίων, εκτός από το αργό. Αποτελεί ουσιώδες στοιχείο στη διαβίωση των ζώντων οργανισμών πάνω στη Γη. Υπάρχει αρκετή ποσότητα αέρα για να αναπνεύσουμε σε ύψος μέχρι 10 km πάνω από την επιφάνεια της Γης. Αν υποθέσουμε ότι η Γη έχει το μέγεθος μιας μπάλας ποδοσφαίρου, η ατμόσφαιρα μέσα στην οποία μπορούμε να αναπνεύσουμε έχει πάχος λιγότερο από 1 mm. Ο αέρας δεν έχει γεύση, οσμή και χρώμα. Αποτελεί ένα από τα τέσσερα στοιχεία της φύσης.

Ο αέρας γίνεται αισθητός όταν βρίσκεται σε κίνηση. Μπορεί να κινηθεί εύκολα και αυξομειώσει το βάρος του, ενώ μπορεί να διαδώσει κύματα πίεσης. Θερμαίνεται με τη συμπίεση και ψύχεται με την εκτόνωση. Ο αέρας έχει μικρή πυκνότητα, του ύψους των 1.293 γραμμαρίων ανά μέτρο, ενώ έχει και βάρος.  

Κατηγορία:Ατμόσφαιρα
Πακίτα Ζολίς Πουτζ

Η **Πακίτα Ζολίς Πουτζ** (καταλανικά: *Paquita Jolis Puig*, γεννημένη στις 16 Αυγούστου 1916, στο Αμέρ της Καταλωνίας, και αποβιώσασα στις 16 Αυγούστου 1982, στη Μασσαλία της Γαλλίας) ήταν Ισπανίδα αναρχική και φεμινίστρια.

## Βιογραφία
Κατά τη διάρκεια της περιόδου της Δεύτερης Ισπανικής Δημοκρατίας, αγωνίστηκε ενεργά εντός του τοπικού παραρτήματος της Ιβηρικής Ομοσπονδίας Ελευθεριακής Νεολαίας, στην Πρεμιά ντε Νταλτ. Το 1936, προχώρησε στη δημιουργία, μαζί με την αδερφή της, Ασουμσιό, καθώς και ομάδα, περίπου, είκοσι ακόμη γυναικών, τοπικού παραρτήματος της Οργάνωσης «Ελεύθερες Γυναίκες» (ισπανικά: *Mujeres Libres*). Η συγκεκριμένη οργάνωση συνέβαλε, σε καθοριστικό βαθμό, στην ανάπτυξη του δήμου, καθώς και στην υποστήριξη της δημιουργίας ενός Μουσείου Φυσικής και Φυσικών Επιστημών.

Έπειτα από την επικράτηση του Φρανθίσκο Φράνκο κατά τη διάρκεια του Ισπανικού Εμφυλίου Πολέμου, η Πακίτα Ζολίς Πουτζ υποχρεώθηκε σε εξορία στη Γαλλία. Στη συνέχεια, δραστηριοποιήθηκε εντός της τοπικής αγωνιστικής ομοσπονδίας της Εθνικής Συνομοσπονδίας Εργασίας (CNT), στη Μασσαλία.

Η Πακίτα Ζολίς Πουτζ απεβίωσε στις 16 Αυγούστου 1982, ανήμερα των γενεθλίων της, στη Μασσαλία.

## Δείτε επίσης
* Αναρχοφεμινισμός
* Ισπανική Επανάσταση του 1936

## Παραπομπές


Κατηγορία:Ισπανοί φεμινιστές
Κατηγορία:Ισπανοί αναρχικοί
Κατηγορία:Μέλη των Ελεύθερων Γυναικών
Κατηγορία:Εξόριστοι του Φρανκισμού στη Γαλλία
Κατηγορία:Καταλανές
Λουίζα Ερριέττα Γαβριηλία της Λωρραίνης

Η **Λουίζα Ερριέττα Γαβριηλία της Λωρραίνης** (, 30 Δεκεμβρίου 1718 - 5 Σεπτεμβρίου 1788) από τον Οίκο της Λωρραίνης-Γκιζ-Ελμπέφ-Μπριόν ήταν κόρη του κόμη του Μαρσάν και με τον γάμο της έγινε δούκισσα του Μπουγιόν.

## Βιογραφία
Ήταν η δεύτερη κόρη του Καρόλου-Λουδοβίκου κόμη του Μαρσάν και της Ελισάβετ ντε Ροκελώρ, κόρη του Αντωνίου-Γκαστόν στρατάρχη της Γαλλίας.

## Οικογένεια
Παντρεύτηκε το 1743 τον Γοδεφρείδο ντε Λα Τουρ ντ'Ωβέρν δούκα του Μπουγιόν και είχε τέκνα:
* Ιάκωβος-Λεοπόλδος 1746-1802, δούκας του Μπουγιόν.
* Κάρολος-Λουδοβίκος-Γοδεφρείδος 1749-1767, απεβ. 18 ετών.
* Λουδοβίκος-Ερρίκος 1753, μία κόρη, απεβ. σύντομα.

## Πρόγονοι





## Παραπομπές


## Πηγές
* Branche des comtes d'Harcourt sortie des ducs d'Elbeuf. Googlebooks.org. Retrieved 2010-05-04.
* van de Pas, Leo. "Charles Louis de Lorraine". Genealogics .org. Retrieved 2010-03-29.

Κατηγορία:Οίκος της Λωρραίνης
Κατηγορία:Γαλλίδες δούκισσες
Γεμιστή Έβρου

Η **Γεμιστή** είναι πεδινό χωριό της περιφερειακής ενότητας Έβρου σε υψόμετρο 70 μέτρων.

## Γεωγραφικά - ιστορικά στοιχεία
Η Γεμιστή βρίσκεται δίπλα στα ελληνοτουρκικά σύνορα και τη δυτική όχθη του ποταμού Έβρου, σε απόσταση 44 χιλιομέτρων Α.-ΒΑ. της Αλεξανδρούπολης και περίπου 3 χιλιομέτρων Β. από τον διασυνοριακό σταθμό των Κήπων. Η ονομασία Γεμιστή προέρχεται από την τουρκική της ονομασία *Γκεμιτζή Κιόι,*  δηλαδή χωριό γεμάτο πλοία, που σημαίνει ότι παλιότερα υπήρχε είτε αποβάθρα ποταμόπλοιων όταν ο Έβρος ήταν πλωτός, είτε θάλασσας αφού υπάρχουν ενδείξεις ότι η θάλασσα έφτανε μέχρι την περιοχή. Οι κάτοικοι ασχολούνται με τη γεωργία, κτηνοτροφία και τη μελισσοκομία, ενώ λειτουργεί και οινοποιείο. Το 2017, στην ευρύτερη περιοχή και στη διάρκεια εργασιών για τον TAP (αγωγό μεταφοράς φυσικού αερίου υψηλής πίεσης), εντοπίστηκαν συνολικά 73 τάφοι νεκροταφείου που χρονολογούνται τον 5ο με 6ο αιώνα. 

## Διοικητικά - πληθυσμιακά στοιχεία
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Κήπων. Σύμφωνα με το Σχέδιο Καλλικράτης διοικητικά, μαζί με τους Κήπους, τη Βρυσούλα και τον Πέπλο αποτελούν τη δημοτική κοινότητα Πέπλου που ανήκει στη δημοτική ενότητα Φερών του Δήμου Αλεξανδρούπολης και σύμφωνα με την απογραφή 2011 έχει 158 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Ειρήνη πριγκίπισσα της Ολλανδίας

Η **Ειρήνη** (ολλανδ. *Irene van Lippe, prinses van Nederland*, γενν. 5 Αυγούστου 1939) από τον Οίκο του Λίππε είναι πριγκίπισσα της Ολλανδίας και με τον γάμο της έγινε δούκισσα της Πάρμα.

## Βιογραφία
Η *Ειρήνη Έμμα Ελισάβετ* είναι η δεύτερη κόρη του Βερνάρδου του Λίππε-Μπήστερφελτ και της Ιουλιανής της Ολλανδίας.

Μεγαλύτερη αδελφή της είναι η Βεατρίκη της Ολλανδίας.

## Οικογένεια
Παντρεύτηκε το 1964 τον Κάρολο Ούγο των Βουρβόνων-Πάρμα, Δούκα της Πάρμα, και έχει τέκνα:
* Κάρολος (γενν. 1970), τιτουλάριος Δούκας της Πάρμα, επικεφαλής του Οίκου.
* Μαργαρίτα (γενν. 1972), παντρεύτηκε τον Έντουιν ντε Ρόυ φαν Σάρντεβαϊν.
* Ιάκωβος (γενν. 1972), πρίγκιπας των Βουρβόνων-Ορλεάνης.
* Καρολίνα (γενν. 1974), παντρεύτηκε τον Άμπερτ-Άλφονς-Λούντγκερους Μπρένινκμεϊερ .

## Πηγές
* "Princess Irene's Shadow Emerges". The Miami News. 11 February 1964. Retrieved 10 March 2012.
* "Princess Irene Gives Up Throne". The Pittsburgh Press. 8 February 1964. Retrieved 10 March 2012.

## Παραπομπές


Κατηγορία:Οίκος της Οράγγης-Νάσσαου
Κατηγορία:Πριγκίπισσες της Οράγγης-Νάσσαου
Κατηγορία:Δούκισσες της Πάρμας
Βερνάρδος του Λίππε-Μπίστερφελντ

Ο **Βερνάρδος** (γερμ. *Bernhard Prinz von Lippe-Biesterfeld*, 29 Ιουνίου 1911 - 1 Δεκεμβρίου 2004) από τον Οίκο του Λίππε ήταν πρίγκιπας του Λίππε-Μπίστερφελντ και σύζυγος της Ιουλιανής της Ολλανδίας (βασ. 1948 - 1980).

## Βιογραφία
Ο *Βερνάρδος Λεοπόλδος Φρειδερίκος Εβεράρδος Ιούλιος Κουρτ Κάρολος Γοδεφρείδος Πέτρος* ήταν ο πρωτότοκος γιος του Βερνάρδου του Λίππε και της Άρμγκαρτ φον Κραμμ, κόρης του Άσβιν, Βαρόνου του Ζίρστορπφ-Κραμμ.

Γεννήθηκε στην Ιένα της (τότε) Σαξονίας-Βαϊμάρης-Άιζεναχ, στη Γερμανία. Η συζυγός του βασίλευσε το διάστημα 1948-1980. Ο Βερνάρδος απεβίωσε 93 ετών στην Ουτρέχτη.

## Οικογένεια
Παντρεύτηκε το 1937 τη Ιουλιανή της Οράγγης-Νάσσαου, βασίλισσα της Ολλανδίας και είχε τέκνα:
* Βεατρίκη (γενν. 1938), Βασίλισσα της Ολλανδίας (1980 - 2013), παντρεύτηκε τον Κλάους φαν Άμσμπεργκ.
* Ειρήνη (γενν. 1939), παντρεύτηκε τον Κάρολο Ούγο των Βουρβόνων, τιτουλάριο Δούκα της Πάρμα και επικεφαλής του Οίκου των Βουρβόνων-Πάρμας.
* Μαργαρίτα (γενν. 1943), παντρεύτηκε τον Πίτερ φαν Φόλλενχοφεν.
* Χριστίνα (1947 - 2019), παντρεύτηκε τον Χόρχε Πέρεθ υ Γκιγιέρμο.

## Πηγές
* Πορτρέτο του Πρίγκιπα Βερνάρδου, επίσημος ιστότοπος του βασιλικού οίκου της Ολλανδίας (www.koninklijkhuis.nl)

## Παραπομπές


Κατηγορία:Οίκος της Οράγγης-Νάσσαου
Κατγορία:Οίκος του Λίππε
Κατηγορία:Μεγαλόσταυρος του Τάγματος του Γεωργίου Α΄
Αϊσά (ποιήτρια)

Η **Αϊσά μπιντ Αχμάντ αλ-Κουρτουμπίγια** (**ʿĀʾisha bint Aḥmad al-Qurṭubiyya**, θ. 1009 ή 1010 μ.Χ.) ήταν Μαυριτανή ποιήτρια του 10ου αιώνα μ.Χ.

## Η ζωή της
Δεν γνωρίζουμε πολλά για τη ζωή της Αϊσά αλλά κατά πάσα πιθανότητα γεννήθηκε στην Κόρδοβα και ήταν κόρη του θεολόγου, φιλόσοφου και συγγραφέα Αλ Ανταλούσι. Ορισμενες πηγές λένε πως ήταν πριγκίπισσα της Κόρδοβας.

Θεωρείται σημαντική ποιήτρια και καλλιγράφος της Ανδαλουσίας. Έδειξε μεγάλη ενδιαφέρον για την επιστήμη και δημιούργησε μία μεγάλη και αξιόλογη βιβλιοθήκη με τα κοσμικά βιβλία που συνέλεγε κατά τη διάρκεια της ζωής της.

Επέλεξε να μην παντρευτεί ποτέ.

Πέθανε γύρω στο 1009, σε μια ταραγμένη εποχή λίγο πριν την κατάρρευση του Χαλιφάτου της Κόρδοβας.

## Το έργο της
Το έργο της Αϊσά παρουσιάζει εκπληκτική ζωντάνια, φρεσκάδα και επιθετική τόλμη. Τα ποιήματά της συχνά αναγιγνώσκονταν με επαίνους στην Βασιλική Ακαδημία της Κόρδοβας. 

Ένα από τα πιο γνωστά της ποιήματα είναι εκείνο στο οποίο απορρίπτει την πρόταση γάμου ενός συναδέλφου της:*"Είμαι λιονταρίνα*

*και δεν θα επιτρέψω ποτέ το σώμα μου*

*να γίνει το ησυχαστήριο κανενός. Αλλά αν το έκανα*

*δεν θα υπέκυπτα σε ένα σκυλί-*

*και Ω! πόσα λιοντάρια έχω αρνηθεί!"*Μεταξυ άλλων έγραψε και πανηγυρικούς λόγους για σύγχρονούς της ηγεμόνες όπως για παράδειγμα εκείνος για τον χαλίφη αλ-Μουζαφάρ που διασώζεται μέχρι σήμερα.

## Η κληρονομιά της
Η Αϊσά περιλαμβάνεται στη λίστα με τους σημαντικούς μουσουλμάνους της ειδικής έκδοδης του περιοδικού Saudi Aramc World το 2002 όπως επίσης και στο έργο τέχνης της Τζούντι Σικάγο "Το Δείπνο" στο οποίο καταγράφονται οι γυναίκες που διακρίθηκαν μετά από αγώνες και στη συνέχεια το έργο τους ξεχάστηκε.

## Παραπομπές



Κατηγορία:Ποιήτριες
Κατηγορία:Μουσουλμάνοι
Κατηγορία:Μαυριτανοί
Βρυσούλα Έβρου

*Για συνώνυμους οικισμούς στην Ελλάδα δείτε το λήμμα: [[Βρυσούλα (αποσαφήνιση)]]*

Η **Βρυσούλα** είναι πεδινό χωριό της περιφερειακής ενότητας Έβρου, σε υψόμετρο 30 μέτρων.

## Γεωγραφικά - ιστορικά στοιχεία
Η Βρυσούλα βρίσκεται δίπλα στα ελληνοτουρκικά σύνορα και τη δυτική όχθη του ποταμού Έβρου, σε απόσταση 36 χιλιομέτρων Α.-ΒΑ. της Αλεξανδρούπολης, ανάμεσα στα χωριά Πέπλος (ΒΑ.) και Αρδάνιο (ΝΔ.). Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 με την ονομασία *Τσεσμετζίκ* να προσαρτάται στην τότε κοινότητα Κήπων. Το 1928 με το ΦΕΚ 81Α - 14/05/1928 μετονομάστηκε σε Βρυσούλα. Σύμφωνα με το Σχέδιο Καλλικράτης διοικητικά, μαζί με τους Κήπους, τη Γεμιστή και τον Πέπλο αποτελούν τη δημοτική κοινότητα Πέπλου που ανήκει στη δημοτική ενότητα Φερών του Δήμου Αλεξανδρούπολης και σύμφωνα με την απογραφή 2011 έχει 165 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Κλάους φον Άμσμπεργκ

Ο **Κλάους** (γερμ. *Claus von Amsberg*, 6 Σεπτεμβρίου 1926 - 6 Οκτωβρίου 2002) από τον Οίκο του Άμσμπεργκ ήταν κύριος (*jonkheer*) του Άμσμπεργκ και με τον γάμο του έγινε σύζυγος της βασίλισσας της Ολλανδίας (1980-2002).

## Βιογραφία
Ήταν ο μόνος γιος του Κλάους Φέλιξ, κυρίου του Άμσμπεργκ και της Γκέστα φον ντεμ Μπούσσε-Χαντενχάουζεν, κόρης του Γεωργίου, βαρόνου του Μπούσσε-Χαντενχάουζεν.

## Οικογένεια
Παντρεύτηκε το 1966 τη Βεατρίκη της Ολλανδίας, κόρη του Βερνάρδου, πρίγκιπα του Λίππε-Μπίστερφελντ και είχε τέκνα:
* Γουλιέλμος Αλέξανδρος γενν. 1967, βασιλιάς της Ολλανδίας, νυμφεύτηκε τη Μάξιμα Σορρεγιέτα Σερρούτι, απέκτησαν 3 παιδιά
* Φρίζο 1968-2013, πρίγκιπας της Οράγγης-Νάσσαου, νυμφεύτηκε την Μέιμπελ Βίσσε Σμιτ, απέκτησαν 2 παιδιά
* Κωνσταντίνος γενν. 1969, πρίγκιπας της Ολλανδίας, νυμφεύτηκε τη Λαυρεντιανή Μπρίνκχορστ, απέκτησαν 3 παιδιά

## Πηγές
* Simons, Marlise (7 October 2002). "Claus von Amsberg, 76, Popular Dutch Prince". The New York Times. Retrieved 27 September 2012.
* Halasa, Malu (7 October 2002). "Obituary: Prince Claus of the Netherlands". The Guardian. Retrieved 11 October 2018.

## Παραπομπές


Κατηγορία:Γερμανοί ευγενείς
Κατηγορία:Γερμανοί διπλωμάτες
Φρίζο της Οράγγης-Νάσσαου

Ο **Φρίζο** (ολλανδ. *Friso van Amsberg, prins van Nederland*, 25 Σεπτεμβρίου 1968 - 12 Αυγούστου 2013) από τον Οίκο του Άμσμπεργ, ήταν πρίγκιπας της Ολλανδίας.

## Βιογραφία
Ήταν ο δευτερότοκος γιος του Κλάους φον Άμσμπεργκ, διπλωμάτη και της Βεατρίκης της Ολλανδίας, κόρης του Βερνάρδου, πρίγκιπα του Λίππε-Μπίστερφελντ.

Στις 12 Αυγούστου 2013 ο Πρίγκιπας Φρίζο κατέληξε, ενάμισι χρόνο μετά από ατύχημα που είχε τον Φεβρουάριο του 2012 στην Αυστρία, όταν τον καταπλάκωσε μια χιονοστιβάδα την ώρα που έκανε σκι, με αποτέλεσμα τον βαρύτατο τραυματισμό του, συνεπεία του οποίου νοσηλευόταν σε κωματώδη κατάσταση.

## Οικογένεια
Παντρεύτηκε το 2004 τη Μέιμπελ Βίσσε Σμιτ, κόρη του Χέντρικ Κορνέλις Λος και είχε τέκνα:
* Λουάνα γενν. 2005, κόμισσα της Οράγγης-Νάσσαου
* Ζάρια γενν. 2006, κόμισσα της Οράγγης-Νάσσαου

## Πηγές
* Πορτρέτο του Πρίγκιπα Φρίζο, επίσημος ιστότοπος του βασιλικού οίκου της Ολλανδίας (www.koninklijkhuis.nl)

## Παραπομπές


Κατηγορία:Οίκος της Οράγγης-Νάσσαου
Κατηγορία:Ολλανδοί ευγενείς
Μαργαρίτα πριγκίπισσα της Ολλανδίας

Η **Μαργαρίτα** (ολλανδ. *Margriet von Lippe, prinses von Nederland*, γενν. 19 Ιανουαρίου 1943) του Οίκου του Λίππε είναι πριγκίπισσα της Ολλανδίας και με το γάμο της έγινε κα Φόλλενχοφεν.

## Βιογραφία
Η *Μαργαρίτα Φραγκίσκη* είναι η τρίτη κόρη του Βερνάρδου του Λίππε-Μπήστερφελτ και της Ιουλιανής της Ολλανδίας, κόρης του Ερρίκου του Μεκλεμβούργου-Σβερίν.

## Οικογένεια
Παντρεύτηκε το 1967 τον Πήτερ φαν Φόλλενχοφεν και έχει τέκνα:
* *Μαυρίκιος* Γουλιέλμος Πέτρος Ερρίκος (γενν. 1968), Πρίγκιπας της Οράγγης-Νάσσαου.
* *Βερνάρδος* Λουκάς Εμμανουήλ (γενν. 1969), Πρίγκιπας της Οράγγης-Νάσσαου.
* *Πέτρος Χριστιανός* Μιχαήλ (γενν. 1972), Πρίγκιπας της Οράγγης-Νάσσαου.
* *Φλώρος* Φρειδερίκος Μαρτίνος (γενν 1975), Πρίγκιπας της Οράγγης-Νάσσαου.

## Πηγές
* Royal House of the Netherlands (Dutch)
* CBC Archives – A look at Princess Margriet's birth in Ottawa (from 1992).

## Παραπομπές


Κατηγορία:Οίκος του Νάσσαου
Κατηγορία:Πριγκίπισσες της Οράγγης-Νάσσαου
Χριστίνα της Ολλανδίας

Η **Χριστίνα** (ολλανδικά: *Christina von Lippe, prinses von Nederland*, 18 Φεβρουαρίου 1947 - 16 Αυγούστου 2019) από τον Οίκο του Λίππε ήταν πριγκίπισσα της Ολλανδίας και με τον γάμο της έγινε κυρία Πέρεθ υ Γκιγιέρμο.

## Βιογραφία
Η *Μαρία Χριστίνα* ήταν η τέταρτη κόρη του Βερνάρδου του Λίππε-Μπήστερφελτ και της Ιουλιανής της Ολλανδίας, κόρης του Ερρίκου του Μεκλεμβούργου-Σβερίν.

Γεννήθηκε στο ανάκτορο Σουσντέκ στο Μπάαρν της Ολλανδίας. Διαζεύχθηκε το 1996. Απεβίωσε στο ανάκτορο Νόορνταϊντε της Χάγης σε ηλικία 72 ετών.

## Οικογένεια
Παντρεύτηκε το 1975 τον Χόρχε Πέρεθ υ Γκιγιέρμο (γενν. 1946) και είχε τέκνα:
* Μπερνάρντο (γενν. 1977).
* Νικολάς (γενν. 1979).
* Γιουλιάνα (γενν. 1981).

## Πηγές
* Royal House of the Netherlands (Dutch)
* CBC Archives – A look at Princess Margriet's birth in Ottawa (from 1992).

## Παραπομπές


Κατηγορία:Οίκος της Οράγγης-Νάσσαου
Κατηγορία:Πριγκίπισσες της Οράγγης-Νάσσαου
Πόρος Έβρου

*Για συνώνυμους οικισμούς στην Ελλάδα δείτε το λήμμα: [[Πόρος (αποσαφήνιση)]]*

Ο **Πόρος** είναι πεδινό χωριό της περιφερειακής ενότητας Έβρου.

## Γενικά στοιχεία
Ο Πόρος βρίσκεται δίπλα στα ελληνοτουρκικά σύνορα, ανάμεσα στις Φέρες (Δ.) και τις όχθες του ποταμού Έβρου (Α.). Απέχει 38 χλμ. Α.-ΒΑ. της Αλεξανδρούπολης (μέσω Τραϊανούπολης) και περίπου 5 χλμ. Α. των Φερών. Το χωριό είναι γνωστό επειδή αποτελεί σημαντικό τόπο για τη διατήρηση και αναπαραγωγή των πελαργών και το 2016 ανακηρύχθηκε από τον οργανισμό euroNATUR "Ευρωπαϊκό χωριό των πελαργών". Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Κήπων. Σύμφωνα με το Σχέδιο Καλλικράτης μαζί με τις Φέρες αποτελούν τη δημοτική κοινότητα Φερών που ανήκει στη δημοτική ενότητα Φερών του Δήμου Αλεξανδρούπολης και σύμφωνα με την απογραφή 2011 έχει 202 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Πόρος Έβρου: To ευρωπαϊκό χωριό των πελαργών από τον ιστότοπο https://www.xronos.gr/

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Αιμιλία Ιλαρία

Η **Αιμιλία Ιλαρία** (~300 - ~363) ήταν Ρωμαιο-γαλάτισσα γιατρός που έγραψε διάφορα βιβλία γυναικολογίας και μαιευτικής. Πήρε το προσωνύμιο "Ιλαρία" λόγω του ότι ήταν πολύ χαρούμενη ως μωρό.

## Η ζωή της
Η Αιμιλία γεννήθηκε στη Ρωμαϊκή Αυτοκρατορία στην περιοχή που σήμερα είναι η Μοζέλ στη Γαλλία. Ήταν θεία του Αυσόνιου που έγινε δάσκαλος του αυτοκράτορα Γρατιανού. Ο Αυσόνιος μεταξύ άλλων έγραψε διάφορα αυτοβιογραφικά ποιήματα που ονομάσε *Parentalia* στα οποία αναφέρθηκε και στην θεία του. Ανέφερε πως η Αιμιλία Ιλαρία είχε αρνηθεί να παντρευθεί εκ πεποιθήσεως προκειμένου να αφοσιωθεί στην καριέρα της και πως ήταν «εξίσου καλά εκπαιδευμένη στην ιατρική με κάθε άντρα». Ανέφερε επίσης πως ήταν τίμια και ικανή γιατρός που συνεργάζονταν και με τον αδερφό της (τον πατέρα του Αυσόνιου) που ήταν και εκείνος γιατρός.

Η Αιμιλία Ιλαρία περιλαμβάνεται στο έργο της Τζούντι Σικάγο «Το Δείπνο» που παρουσιάζει γυναίκες που αγωνίστηκαν να καταξιωθούν και στη συνέχεια το έργο τους ξεχάστηκε.

## Παραπομπές


Κατηγορία:Γυναίκες επιστήμονες
Κατηγορία:Ιατροί
Κατηγορία:Συγγραφείς του 4ου αιώνα
Μαρία Λουίζα της Έσσης-Κάσσελ

Η **Μαρία Λουίζα** (γερμ. *Marie Louise von Hessen-Kassel*, 7 Φεβρουαρίου 1688 - 9 Απριλίου 1765) από τον Οίκο της Έσσης ήταν κόρη του Λανδγράβου της Έσσης-Κάσσελ και με τον γάμο της έγινε πριγκίπισσα της Οράγγης.

## Βιογραφία
Ήταν η δεύτερη κόρη του Καρόλου της Έσσης-Κάσσελ και της Μαρίας Αμαλίας Κέττλερ, κόρης του Ιακώβου, Δούκα της Κουρλάνδης.

## Οικογένεια
Παντρεύτηκε το 1709 τον Ιωάννη Γουλιέλμο Φρίζο της Οράγγης και είχε τέκνα:
* Αμαλία 1710-1777, παντρεύτηκε τον Φρειδερίκο του Μπάντεν-Ντούρλαχ.
* Γουλιέλμος Δ΄ 1711-1751, Πρίγκιπας της Οράγγης.

## Πρόγονοι


## Πηγές
* Baker-Smith, Veronica P. M. (1995). A Life of Anne of Hanover, Princess Royal. Brill Academic Publishers. ISBN 90-04-10198-5.
* Rowen, Herbert H. (1990). The Princes of Orange: The Stadholders in the Dutch Republic. Cambridge University Press. ISBN 0-521-39653-0.
* van Eijnatten, Joris (2003). Liberty and concord in the United Provinces: religious toleration and the public in the eighteenth-century Netherlands. Leiden: Brill. ISBN 978-9004128439.
* van Loon, Hendrik Willem (1913). The fall of the Dutch republic. Boston and New York: Houghton Mifflin Company.

## Παραπομπές


Κατηγορία:Οίκος της Έσσης
Κατηγορία:Πριγκίπισσες της Οράγγης
Σαντάφ Καντέμ

Η **Σαντάφ Καντέμ**, γεννημένη στις 23 Ιανουαρίου 1995 στην Τεχεράνη του Ιράν, είναι Ιρανή πυγμάχος.

Αποτελεί την πρώτη Ιρανή η οποία συμμετείχε σε επίσημο αγώνα πυγμαχίας, έπειτα από την Ιρανική Επανάσταση του 1979.

## Βιογραφία
Η Σαντάφ Καντέμ αναδείχθηκε νικήτρια κατά τη διάρκεια του πρώτου διεθνή αγώνα της, ο οποίος διεξήχθη στις 14 Απριλίου 2019 στο Ρουαγιάν της Γαλλίας, επικρατώντας της Γαλλίδας πυγμάχου Ανν Σωβέν εμπρός σε φίλαθλο κοινό 1.500 θεατών. Αφιέρωσε τη συγκεκριμένη νίκη της «σε όλους τους άνδρες και τις γυναίκες που έδωσαν την ζωή τους για την υπεράσπιση της χώρας (της), κατά τη διάρκεια του Πολέμου Ιράν-Ιράκ». 

Προπονητής της Καντέμ είναι ο Μαχιάρ Μονσιπούρ, Γαλλοϊρανός, πρώην πρωταθλητής Γαλλίας το 1996 και το 1997, καθώς και παγκόσμιος πρωταθλητής στην κατηγορία σούπερ πετεινού της αγγλικής πυγμαχίας μεταξύ του 2003 και του 2006. Μετά το πέρας του συγκεκριμένου αγώνα, γνωστοποίησε πως εις βάρος της ένταλμα σύλληψης είχε εκδοθεί στο Ιράν, μην επιτρέποντάς της, ως αποτέλεσμα, μαζί με τον Μαχιάρ Μονσιπούρ, να επιστρέψει στη χώρα. 

## Παραπομπές


Κατηγορία:Ιρανές πυγμάχοι